આનંદીબેન પટેલે નાના અને મધ્યમ કદના ઉદ્યોગોના ક્ષેત્રમાં કોરિયાની વિશ્વ પ્રતિષ્ઠા જોતાં રાજ્યમાં પણ આવા સીએમઇ કોરિયન ઇન્ડસ્ટ્રીયલ પાર્ક્સની સ્થાપના થકી યુવા રોજગાર કૌશલ્ય નિર્માણમાં કોરિયાનો સહયોગ મળે તે અંગે પણ પરામર્શ કર્યો હતો. મુખ્યમંત્રીએ કોરિયન એમ્બેસેડરને જણાવ્યું હતું કે, ગુજરાત ઓટોમોબાઇલ હબ તરીકે વિકસી રહ્યું છે અને કોરિયા ઓટોમોબાઇલ પાર્ટ્સ તથા ઓટોમોબાઇલ ઉત્પાદનમાં અગ્રેસર છે, તેવા સંજોગોમાં કોરિયન ઉદ્યોગનું ગુજરાતમાં જોડાણ-રોકાણ પરસ્પર ઔધ્યોગિક વિકાસની સંભાવનાઓને નવું બળ આપશે.